**คำอธิบายการดำเนินโครงการ**

โครงการเงินอุดหนุนเฉพาะกิจ เงินอุดหนุนก่อสร้าง/ปรับปรุงซ่อมแซมถนนทางหลวงท้องถิ่น

**ลักษณะโครงการที่เสนอขอรับการสนับสนุนงบประมาณ**

1. โครงการที่ขอรับการสนับสนุนงบประมาณต้องเป็นโครงการที่จัดทำข้อมูลถนนที่ขึ้นทะเบียนทางหลวงท้องถิ่นแล้ว และเป็นโครงการที่ได้บันทึกข้อมูลในระบบจัดทำข้อมูลโครงสร้างพื้นฐาน โดยจ้างบริษัท อัลทราฟีโนม จำกัด เป็นที่ปรึกษาการดำเนินโครงการศึกษาวิเคราะห์การจัดทำรายงานข้อมูลถนนในเขตพื้นที่ อปท. ทั่วประเทศ

2. รายละเอียดโครงการเงินอุดหนุนเฉพาะกิจ เงินอุดหนุนสำหรับโครงการก่อสร้าง/ปรับปรุงซ่อมแซมถนน

ทางหลวงท้องถิ่น


3. โครงการที่เสนอขอรับการสนับสนุนงบประมาณจะต้องมีวงเงินงบประมาณไม่น้อยกว่า 500,000 บาท และต่ำกว่า 10,000,000 บาท (วงเงินงบประมาณตั้งแต่ 500,000 - 9,999,999 บาท)

**การจัดเรียงลำดับรายละเอียดเอกสารโครงการที่เสนอขอรับการสนับสนุนงบประมาณ**


|  |  |
| --- | --- |
| **ลำดับที่** | **เอกสารประกอบการพิจารณา** |
| 1 | บันทึกการตรวจสอบรายละเอียดด้านเทคนิคและประมาณการราคาโครงการ โดยผู้มีความรู้ความสามารถด้านวิศวกรรม (ผู้มีใบอนุญาตเป็นผู้ประกอบวิชาชีพวิศวกรรม) ตามที่จังหวัดแต่งตั้ง  เป็นผู้ลงนามตรวจสอบโครงการแล้ว |
| 2 | รายละเอียดโครงการเงินอุดหนุนเฉพาะกิจ เงินอุดหนุนสำหรับโครงการก่อสร้าง/ปรับปรุงซ่อมแซมถนนทางหลวงท้องถิ่น |
| 3 | ประมาณการราคาโครงการ พร้อมบัญชีแสดงปริมาณวัสดุ ปริมาณแรงงาน และราคาต่อหน่วยของวัสดุและแรงงาน (ฺB.O.Q.) กรณีที่มีการจัดซื้อครุภัณฑ์ประกอบโครงการ จะต้องเป็นราคาตามราคามาตรฐานของทางราชการ และหากเป็นรายการที่ไม่มีราคามาตรฐานของทางราชการกำหนดไว้ ให้มีใบเสนอราคาจากสถานประกอบการอย่างน้อย 3 แห่ง |
| 4 | แบบแปลนของโครงการ โดยมีรายละเอียดประกอบแบบแปลนครบถ้วน สามารถตรวจสอบได้ |
| 5 | รูปภาพตัดขวางงานก่อสร้าง/ปรับปรุงซ่อมแซม |
| 6 | สำเนาบันทึกการส่งมอบสายทางให้แก่องค์กรปกครองส่วนท้องถิ่นตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ (กรณีที่เป็นถนนถ่ายโอน) |
| 7 | ผังบริเวณสถานที่ดำเนินโครงการ |
| 8 | ภาพถ่ายสถานที่ดำเนินโครงการ |
| 9 | สำเนาแผนพัฒนา 4 ปี ที่ระบุโครงการที่ขอรับการสนับสนุนงบประมาณ |
| 10 | เอกสารอื่นๆ ที่เกี่ยวข้องตามแต่กรณี เช่น บันทึกการลงทะเบียนทางหลวงท้องถิ่น หนังสือแสดงเอกสิทธิ์หรือหนังสือที่ได้รับอนุมัติหรืออนุญาตให้ใช้พื้นที่ดำเนินการ เอกสารยืนยันการตรวจสอบปริมาณและคุณภาพน้ำ เป็นต้น |

**การจัดทำสรุปงบหน้าภาพรวมจังหวัด ตามที่ อปท. เสนอขอรับการสนับสนุนงบประมาณ**

1. ให้จังหวัดจัดทำสรุปงบหน้าในภาพรวมของจังหวัด โดยกรอกรายละเอียดข้อมูลตามตัวอย่างที่กำหนด



2. ในการกรอกข้อมูลในแต่ละช่อง ให้กรอกข้อมูลภายในเซลล์เดียวกัน “ห้ามผสานเซลล์ หรือแบ่งแยกเซลล์” และเมื่อกรอกรายละเอียดข้อมูลครบถ้วนแล้ว ให้ทำการบันทึกข้อมูลเป็นไฟล์ Excel



ให้จังหวัดสแกนรายละเอียดเอกสารโครงการที่เสนอขอรับการสนับสนุนงบประมาณ ตามเอกสารประกอบการพิจารณา ลำดับที่ 1 - 10 เป็นไฟล์ PDF (1 โครงการ ต่อ 1 ไฟล์) และบันทึกลงในแผ่น CD หรือ DVD

